สำเนา

**ประกาศองค์การบริหารส่วนตำบลโพธิ์ทอง**

 **เรื่อง รับสมัครบุคคลเพื่อสรรหาและเลือกสรรเป็นพนักงานจ้าง**

 .....................................................

 ด้วยองค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช มีความประสงค์รับสมัครบุคคลเพื่อสรรหาและเลือกสรรเป็นพนักงานจ้างทั่วไป จำนวน 2 อัตรา

 จึงอาศัยอำนาจตามประกาศคณะกรรมการพนักงานส่วนตำบลจังหวัดนครศรีธรรมราช เรื่องหลักเกณฑ์และเงื่อนไขเกี่ยวกับพนักงานจ้าง ลงวันที่ ๒๖ กรกฎาคม ๒๕๔๗ (แก้ไขเพิ่มเติม) ข้อ 4, ข้อ 18 และข้อ ๑๙ จึงประกาศรับสมัครบุคคลเพื่อสรรหาและเลือกสรรเป็นพนักงานจ้าง ดังต่อไปนี้

 **๑. ตำแหน่งที่รับสมัคร**

  **พนักงานจ้างทั่วไป**

1. ตำแหน่ง ยาม สังกัด สำนักงานปลัดองค์การบริหารส่วนตำบล จำนวน 1 อัตรา
2. ตำแหน่ง คนงานประจำรถขยะ สังกัด กองช่าง จำนวน 1 อัตรา

รายละเอียดเกี่ยวกับตำแหน่ง หน้าที่ ลักษณะงานที่ปฏิบัติ ระยะเวลาการจ้าง ของแต่ละ

ตำแหน่งปรากฏตามเอกสารแนบท้ายประกาศ (รายละเอียดตามภาคผนวก ก)

  **2. คุณสมบัติทั่วไปและคุณสมบัติเฉพาะตำแหน่งของผู้มีสิทธิสมัครเข้ารับการสรรหาและเลือกสรร**

 **2.๑ คุณสมบัติทั่วไป**

 ผู้สมัครต้องมีคุณสมบัติทั่วไปและไม่มีลักษณะต้องห้ามตามข้อ ๔ แห่งประกาศ

คณะกรรมการพนักงานส่วนตำบลจังหวัดนครศรีธรรมราช เรื่อง หลักเกณฑ์เกี่ยวกับพนักงานจ้างองค์การบริหารส่วนตำบล ลงวันที่ ๒๖ กรกฎาคม ๒๕๔๗ (แก้ไขเพิ่มเติม) ดังนี้

 (๑) มีสัญชาติไทย

 (๒) มีอายุไม่ต่ำกว่า 18 ปี และไม่เกิน 60 ปี (นับถึงวันรับสมัคร)

 (๓) ไม่เป็นบุคคลล้มละลาย

 (๔) ไม่เป็นผู้มีกายทุพพลภาพ จนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามสำหรับพนักงานส่วนตำบล ดังนี้

ก. โรคเรื้อนในระยะติดต่อ ในระยะที่ปรากฏเป็นอาการที่รังเกียจแก่สังคม

ข. วัณโรคในระยะอันตราย

ค. โรคเท้าช้างในระยะที่ปรากฏอาการเป็นที่รังเกียจแก่สังคม

ง. โรคติดยาเสพติดให้โทษ

จ. โรคพิษสุราเรื้อรัง

(๕) ไม่เป็น...

-2-

 (๕) ไม่เป็นผู้ดำรงตำแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง

 (๖) ไม่เป็นผู้ดำรงตำแหน่งผู้บริหารท้องถิ่น คณะผู้บริหารท้องถิ่น สมาชิกสภาท้องถิ่น

 (๗) ไม่เป็นผู้เคยต้องได้รับโทษจำคุกโดยคำพิพากษาถึงที่สุดให้จำคุกเพราะกระทำความผิดทางอาญา เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ

 (๘) ไม่เป็นผู้เคยถูกลงโทษให้ออก ปลดออก หรือไล่อออกจากราชการ รัฐวิสาหกิจหรือหน่วยงานอื่นของรัฐ

 (๙) ไม่เป็นข้าราชการ หรือลูกจ้างในส่วนราชการ พนักงานหรือลูกจ้างของหน่วยงานรัฐ หรือหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น (ในวันทำสัญญาจ้าง)

 ผู้ที่ผ่านการสรรหาและการเลือกสรรในวันที่ทำสัญญาจ้างจะต้องไม่เป็นผู้ดำรงตำแหน่งทางการเมือง กรรมการพรรคการเมือง เจ้าหน้าที่ในพรรคการเมือง ผู้บริหารท้องถิ่น ผู้ช่วยผู้บริหารท้องถิ่น สมาชิกสภาท้องถิ่น ข้าราชการหรือลูกจ้างส่วนราชการ พนักงานหรือลูกจ้างของหน่วยงานอื่นของรัฐ รัฐวิสาหกิจ หรือพนักงานหรือลูกจ้างของราชการส่วนท้องถิ่น

 **2.2 คุณสมบัติเฉพาะตำแหน่ง**

ผู้สมัครต้องมีคุณสมบัติเฉพาะสำหรับตำแหน่ง ตามที่ระบุไว้ในรายละเอียดการรับสมัครสอบ

แต่ละตำแหน่งตามเอกสารแนบท้ายประกาศ (รายละเอียดตามภาคผนวก ก)

 **3. การรับสมัคร**

 **3.1 วันเวลาและสถานที่รับสมัคร**

ผู้ประสงค์จะสมัครสอบสามารถขอรับใบสมัครและยื่นใบสมัครด้วยตนเองตั้งแต่ **วันที่ 10 – 22 กุมภาพันธ์ 2560**  ในวันและเวลาราชการ (เวลา 08.30 น. – 16.30 น.) ณ สำนักงานปลัดองค์การบริหารส่วนตำบล องค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช

  **3.2 เอกสารและหลักฐานที่ใช้ยื่นพร้อมใบสมัคร**

 ผู้สมัครจะต้องยื่นใบสมัครด้วยตนเอง โดยการกรอกรายละเอียดในใบสมัครให้ถูกต้องและครบถ้วน พร้อมทั้งรับรองสำเนาความถูกต้องและลงชื่อกำกับ สำเนาเอกสารทุกชนิดใช้กระดาษ เอ ๔ นำมายื่นในวันสมัคร ดังต่อไปนี้

 (1) สำเนาวุฒิการศึกษา (ถ้ามี) จำนวน ๑ ฉบับ

 (2) สำเนาบัตรประจำตัวประชาชน จำนวน ๑ ฉบับ

 (3) สำเนาทะเบียนบ้าน จำนวน ๑ ฉบับ

 (4) ใบรับรองแพทย์ปริญญา ซึ่งแสดงว่าไม่เป็นโรคที่ต้องห้ามตามประกาศคณะกรรมการกลางพนักงานส่วนตำบลกำหนด ออกให้ไม่เกิน ๑ เดือน นับแต่วันรับสมัคร จำนวน ๑ ฉบับ

 (5) รูปถ่ายหน้าตรง ไม่สวมหมวก ไม่ใส่แว่นตาดำ ขนาด ๑ นิ้ว จำนวน ๓ รูป

 (6) สำเนาใบเสร็จรับเงินค่าธรรมเนียมการสมัครสอบ จำนวน 1 ฉบับ

 (7) หลักฐานอื่น ๆ เช่น ใบเปลี่ยนชื่อ – สกุล, ทะเบียนสมรส, จำนวน 1 ชุด

 ใบผ่านเกณฑ์ทหาร (สด. 43)

 3.3 ค่าธรรมเนียม...

 -3-

 **3.3 ค่าธรรมเนียมการสมัคร**

 ผู้สมัครสอบจะต้องเสียค่าธรรมเนียมในการสมัครสอบ ตำแหน่งละ ๑๐๐ บาท

 **3.4 เงื่อนไขในการสมัคร** (1) ผู้สมัครเข้ารับการสรรหาและการเลือกสรรจะต้องรับผิดชอบในการตรวจสอบและรับรองตนเองว่าเป็นผู้มีคุณสมบัติทั่วไป และคุณสมบัติเฉพาะสำหรับตำแหน่งตรงตามประกาศรับสมัครจริง และจะต้องกรอกรายละเอียดต่าง ๆ ในใบสมัคร พร้อมทั้งยื่นใบหลักฐานในการสมัครให้ถูกต้องครบถ้วน ในกรณีที่มีความผิดพลาดอันเกิดจากผู้สมัครไม่ว่าด้วยเหตุผลใดๆ หรือคุณวุฒิการศึกษาไม่ตรงตามคุณสมบัติเฉพาะสำหรับตำแหน่งที่สมัครอันเป็นผลทำให้ผู้สมัครไม่มีสิทธิสมัคร ขาดคุณสมบัติตามประกาศรับสมัครดังกล่าว หากตรวจสอบพบเมื่อใด ให้ถือว่าการรับสมัครและการได้เข้ารับการสรรหาและการเลือกสรรครั้งนี้เป็นโมฆะสำหรับ ผู้นั้นตั้งแต่ต้น (2) องค์การบริหารส่วนตำบลโพธิ์ทอง ไม่รับสมัครพระภิกษุ หรือสามเณรตามหนังสือ ที่ นว 89/2501 ลงวันที่ 27 มิถุนายน 2501 ออกตามความในข้อ 5 ของคำสั่งมหาเถรสมาคม ลงวันที่ 22 กันยายน 2521 หากสมัครแล้วบวชเป็นพระภิกษุหรือสามเณรในภายหลังระหว่างดำเนินการสอบคัดเลือกก็จะไม่อนุญาตให้เข้ารับการสอบคัดเลือก

**4. การประกาศรายชื่อผู้มีสิทธิเข้ารับการสรรหาและเลือกสรร และวัน เวลา และสถานที่ในการสอบประเมินสมรรถนะ**  องค์การบริหารส่วนตำบลโพธิ์ทอง จะประกาศรายชื่อผู้มีสิทธิรับการสรรหาและเลือกสรร ในวันที่ 23 กุมภาพันธ์ พ.ศ. 2560 ณ ป้ายประชาสัมพันธ์องค์การบริหารส่วนตำบลโพธิ์ทอง อำเภอท่าศาลา จังหวัดนครศรีธรรมราช และเว็บไซต์องค์การบริหารส่วนตำบลโพธิ์ทอง www.phothong.go.th และกำหนดวันสอบประเมินสมรรถนะ (สอบปฏิบัติ) และสอบสัมภาษณ์ ในวันที่ 24 กุมภาพันธ์ พ.ศ. 2560 (รายละเอียดตามภาคผนวก ข ท้ายประกาศ)

 **5. หลักเกณฑ์และวิธีการเลือกสรร**

 ผู้สมัครต้องเข้ารับการประเมินสมรรถนะตามหลักเกณฑ์การประเมิน รายละเอียดตามเอกสารแนบท้ายประกาศ (รายละเอียดตามภาคผนวก ค ท้ายประกาศ)

 **6. หลักเกณฑ์การตัดสิน**

หลักเกณฑ์การตัดสินที่ถือว่าเป็นผู้ผ่านการสรรหาและเลือกสรรจะต้องเป็นผู้ที่ได้คะแนนในการสอบประเมิน ในแต่ละภาคไม่ต่ำกว่าร้อยละ 60 โดยเรียงตามลำดับคะแนนรวมทั้งหมด ในกรณีที่มีผู้สอบได้คะแนนเท่ากันจะพิจารณาให้ผู้ที่มีคะแนนภาคความเหมาะสมกับตำแหน่ง (สัมภาษณ์) มากกว่าอยู่ในลำดับที่สูงกว่า ถ้าได้คะแนนภาคความเหมาะสมกับตำแหน่ง (สัมภาษณ์) เท่ากัน ให้ผู้ได้คะแนนภาคความรู้ความสามารถที่ใช้เฉพาะตำแหน่ง/สอบปฏิบัติ มากกว่าเป็นผู้อยู่ในลำดับสูงกว่า ถ้ายังคงได้คะแนนเท่ากันอีกก็ให้ผู้รับหมายเลขประจำตัวสอบก่อนเป็นผู้อยู่ในลำดับที่สูงกว่า

**7. การประกาศรายชื่อผู้ผ่านการสรรหาและเลือกสรรและการขึ้นบัญชีผู้ผ่านการสรรหา**  ก 7.1 องค์การบริหารส่วนตำบลโพธิ์ทอง จะประกาศรายชื่อผู้ผ่านการสรรหาและเลือกสรร ในวันที่ 27 กุมภาพันธ์ พ.ศ. 2560 ณ ป้ายประชาสัมพันธ์องค์การบริหารส่วนตำบลโพธิ์ทอง/เว็บไซต์องค์การบริหารส่วนตำบลโพธิ์ทอง www.phothong.go.th

 บัญชีรายชื่อ...

-4-

 7.2 การขึ้นบัญชีผู้ผ่านเกณฑ์การสรรหาและเลือกสรร โดยเรียงลำดับจากผู้ที่ได้คะแนนสูงสุดลงมาตามลำดับ 7.3 บัญชีผู้ผ่านเกณฑ์การสรรหาและเลือกสรรได้ จะมีอายุ ไม่เกิน 1 ปี นับตั้งแต่วันประกาศรายชื่อผู้ผ่านเกณฑ์การสรรหาและเลือกสรร เว้นแต่กรณีที่องค์การบริหารส่วนตำบลโพธิ์ทองจะมีการสรรหาและเลือกสรรบุคคลเป็นพนักงานจ้างใหม่ในตำแหน่งเดียวกันอีก และได้มีการขึ้นบัญชีผู้ผ่านการสรรหาและเลือกสรรใหม่ไว้แล้วให้ถือว่าบัญชีที่ขึ้นไว้ก่อนเป็นอันยกเลิก 7.4 ผู้ผ่านการเลือกสรรหาและเลือกสรรที่ได้ขึ้นบัญชีไว้แล้ว ถ้ามีกรณีอย่างใดอย่างหนึ่ง ดังต่อไปนี้ให้เป็นอันยกเลิกการขึ้นบัญชี (1) ผู้นั้นได้ขอสละสิทธิ (2) ผู้นั้นไม่มารายงานตัวตามกำหนด (3) ผู้นั้นมีเหตุไม่อาจเข้าปฏิบัติหน้าที่ได้ตามกำหนด

**8. การจ้างเป็นพนักงานจ้าง**  8.1 องค์การบริหารส่วนตำบลโพธิ์ทองจะเรียกผู้ผ่านการสรรหาและเลือกสรรให้ไปรายงานตัวเพื่อทำสัญญาจ้างเป็นพนักงานจ้าง และจะต้องทำสัญญาจ้างและสัญญาค้ำประกันบุคคล โดยสัญญาค้ำประกันบุคคลจะต้องมีข้าราชการ ระดับ ปฏิบัติการ (ซี 3 - 5) หรือเทียบเท่าขึ้นไปเป็นผู้ค้ำประกันกับองค์การบริหารส่วนตำบลโพธิ์ทอง8.2 การทำสัญญาจ้างพนักงานจ้างทั่วไปตำแหน่งใหม่และพนักงานจ้างตามภารกิจ จะทำสัญญาจ้างได้เมื่อได้รับความเห็นชอบการจ้างจากคณะกรรมการพนักงานส่วนตำบลจังหวัดนครศรีธรรมราชแล้วเท่านั้น

 8.3 ในกรณีที่ตรวจพบว่ามีการทุจริตหรือส่อไปทางทุจริต หรือไม่เป็นไปตามมาตรฐาน เกิดความเสียหายต่อราชการ เกิดความไม่เป็นธรรมในดำเนินการดำเนินการสรรหาและเลือกสรร องค์การบริหารส่วนตำบลโพธิ์ทองหรือผู้ดำเนินการสรรหาและเลือกสรรอาจใช้ดุลยพินิจตัดสิทธิหรือยกเลิกการขึ้นบัญชีผู้สอบคัดเลือกในการสรรหาและเลือกสรรครั้งนี้ได้

 จึงประกาศให้ทราบโดยทั่วกัน

 ประกาศ ณ วันที่ 1 กุมภาพันธ์ พ.ศ. ๒๕60

 กาแมน สมาด

 (นายกาแมน สมาด)

 นายกองค์การบริหารส่วนตำบลโพธิ์ทอง

-5-

เอกสารภาคผนวก ก

**รายละเอียดตำแหน่ง ลักษณะงาน หน้าที่ของตำแหน่ง คุณสมบัติเฉพาะสำหรับตำแหน่ง ระยะเวลาการจ้างแนบท้ายประกาศองค์การบริหารส่วนตำบลโพธิ์ทอง เรื่องรับสมัครบุคคลเพื่อสรรหาและเลือกสรรเป็นพนักงานจ้าง ลงวันที่ 1 กุมภาพันธ์ พ.ศ. 2560**

 ----------------------------------

**พนักงานจ้างทั่วไป**

1. **ตำแหน่ง ยาม สังกัด สำนักงานปลัดองค์การบริหารส่วนตำบล องค์การบริหารส่วน**

**ตำบลโพธิ์ทอง จำนวน 1 อัตรา**

**หน้าที่และความรับผิดชอบ**

 ดูแล รักษาความปลอดภัยสถานที่ราชการและทรัพย์สินของทางราชการ สอดส่องตรวจตรา ป้องกันเหตุ อัคคีภัย โจรกรรม วินาศกรรม ดูแลรักษาทรัพย์สินของทางราชการ และปฏิบัติงานอื่นที่เกี่ยวข้องหรือตามที่ได้รับมอบหมาย (ปฏิบัติงานทุกวัน ตั้งแต่เวลา 16.30 น. ของวัน – 08.30 น. ของวันถัดไป) ซึ่งอยู่ภายใต้การกำกับดูแลของสำนักงานปลัดองค์การบริหารส่วนตำบล ในกรณีจำเป็นเพื่อประโยชน์ของทางราชการ องค์การบริหารส่วนตำบลอาจมีคำสั่งมอบหมายให้พนักงานจ้างปฏิบัติงานอื่นได้

**ลักษณะงานที่ปฏิบัติ**

1. ดูแล รักษาความปลอดภัยสถานที่ราชการและทรัพย์สินของทางราชการ
2. สอดส่องตรวจตรา ป้องกันเหตุ อัคคีภัย โจรกรรม วินาศกรรม
3. ดูแลรักษาทรัพย์สินของทางราชการ
4. เชิญธงชาติลงสู่ยอดเสาทุกวัน (เวลา 18.00 น.)
5. เปิด-ปิดไฟฟ้าภายนอกที่ทำการองค์การบริหารส่วนตำบลและบริเวณอื่นที่องค์การบริหาร

ส่วนตำบลกำหนด

1. รายงานเหตุการณ์ต่อผู้บังคับบัญชา, แจ้งและรายงานเหตุฉุกเฉินต่อหัวหน้าหน่วยงานและ

หน่วยงาน/ผู้เกี่ยวข้อง

1. ปฏิบัติงานอื่น ๆ ที่เกี่ยวข้อง หรือตามที่ได้รับมอบหมาย

**คุณสมบัติเฉพาะสำหรับตำแหน่ง**

1. มีความรู้ความสามารถเหมาะสมในการปฏิบัติงานในหน้าที่
2. มีความรู้ความสามารถในการต่อสู้ป้องกัน หรือการป้องกันภัย
3. มีสุขภาพและร่างกายแข็งแรง
4. ไม่จำกัดวุฒิการศึกษา

### อัตราค่าตอบแทนที่ได้รับ

1. เงินค่าตอบแทนอัตราเดือนละ 9,000 บาท
2. เงินค่าครองชีพชั่วคราวเดือนละ 1,000 บาท

**ระยะเวลาการจ้าง**

 ทำสัญญาจ้างได้ไม่เกินคราวละ 1 ปี

-6-

1. **ตำแหน่ง คนงานประจำรถขยะ สังกัด กองช่าง องค์การบริหารส่วนตำบลโพธิ์ทอง**

**จำนวน 1 อัตรา**

**หน้าที่และความรับผิดชอบ**

 ขน เก็บขยะมูลฝอย ใส่รถบรรทุกขยะ นำขยะไปเททิ้งที่ขยะ ดูแลความสะอาดและความเรียบร้อยสถานที่สาธารณะตามที่องค์การบริหารส่วนตำบลกำหนด ปฏิบัติงานอยู่ประจำรถบรรทุกขยะขององค์การบริหารส่วนตำบล และปฏิบัติงานอื่นที่เกี่ยวข้องหรือตามที่ได้รับมอบหมาย ซึ่งอยู่ภายใต้การกำกับดูแลของกองช่าง

ในกรณีจำเป็นเพื่อประโยชน์ของทางราชการ องค์การบริหารส่วนตำบลอาจมีคำสั่งมอบหมายให้พนักงานจ้างปฏิบัติงานอื่นได้

**ลักษณะงานที่ปฏิบัติ**

1. ขนขยะมูลฝอยจากถังรองรับ บรรทุกใส่รถบรรทุกขยะ (ตามแผนที่กำหนด)
2. นำขยะไปเททิ้งที่ทิ้งขยะ
3. ดูแลรักษาความสะอาดและความเรียบร้อยของสถานที่สาธารณะในพื้นที่
4. ช่วยล้าง ทำความสะอาด บำรุงรักษา รถบรรทุกขยะคันที่ประจำอยู่
5. ปฏิบัติงานอื่น ๆ ที่เกี่ยวข้อง หรือตามที่ได้รับมอบหมาย

**คุณสมบัติเฉพาะสำหรับตำแหน่ง**

1. มีความรู้ความสามารถเหมาะสมในการปฏิบัติงานในหน้าที่

### ไม่จำกัดวุฒิการศึกษา

### อัตราค่าตอบแทนที่ได้รับ

1. เงินค่าตอบแทนอัตราเดือนละ 9,000 บาท
2. เงินค่าครองชีพชั่วคราวเดือนละ 1,000 บาท

**ระยะเวลาการจ้าง**

 ทำสัญญาจ้างได้ไม่เกินคราวละ 1 ปี

-7-

เอกสารภาคผนวก ข

**รายละเอียดกำหนดการกำหนดวัน เวลา และสถานที่ในการประเมินสมรรถนะ แนบท้ายประกาศองค์การบริหารส่วนตำบลโพธิ์ทอง เรื่องการรับสมัครบุคคลเพื่อสรรหาและเลือกสรรเป็นพนักงานจ้าง ลงวันที่ 22 กุมภาพันธ์ พ.ศ. 2560**

|  |  |  |
| --- | --- | --- |
| **วัน/เวลา** | **กำหนดการ** | **หมายเหตุ** |
| 1 กุมภาพันธ์ 2560 | ประกาศรับสมัคร |  |
| 2 – 9 กุมภาพันธ์ 2560 | -ปิดประกาศรับสมัครเปิดเผยเป็นการทั่วไป-ส่งประกาศไปยังส่วนราชการที่เกี่ยวข้อง-ประชาสัมพันธ์ทาง www.phothong.go.th | ปิดประกาศในที่เปิดเผยไม่น้อยกว่า 5 วันทำการ ก่อนรับสมัคร |
| 10 – 22 กุมภาพันธ์ 2560 | รับสมัคร  | รับสมัครไม่น้อยกว่า 7 วันทำการ |
| 23 กุมภาพันธ์ 2560 | ประกาศรายชื่อผู้มีสิทธิสอบ | ณ ป้ายประชาสัมพันธ์องค์การบริหารส่วนตำบลโพธิ์ทอง/www.phothong.go.th |
| 24 กุมภาพันธ์ 2560  | สอบประเมินสมรรถนะ (ปฏิบัติ)และสอบสัมภาษณ์ | ณ สนามกีฬาหน้าที่ทำการ อบต.โพธิ์ทอง และ ห้องประชุม อบต. โพธิ์ทอง |
| 27 กุมภาพันธ์ 2560 | ประกาศผลการสรรหาและเลือกสรร | ณ ป้ายประชาสัมพันธ์องค์การบริหารส่วนตำบลโพธิ์ทอง/www.phothong.go.th |

**ตารางสอบประเมินสมรรถนะ**

|  |  |  |
| --- | --- | --- |
|  **วัน/เวลา** | **วิชาที่สอบ** | **หมายเหตุ** |
| 24 กุมภาพันธ์ 2560 เวลา 09.00 น. เวลา 13.00 น.  | -ทดสอบภาคปฏิบัติ-สอบภาคความเหมาะสมกับตำแหน่ง (สัมภาษณ์) | ณ สนามกีฬาหน้าที่ทำการ อบต.โพธิ์ทองณ ห้องประชุม อบต.โพธิ์ทอง |

-8-

เอกสารภาคผนวก ค

**หลักเกณฑ์และวิธีการคัดเลือกบุคคลเป็นพนักงานจ้างทั่วไป**

**แนบท้ายประกาศองค์การบริหารส่วนตำบลโพธิ์ทอง เรื่องการรับสมัครบุคคลเพื่อสรรหาและเลือกสรรเป็น** ก **พนักงานจ้าง ลงวันที่ กุมภาพันธ์ พ.ศ. 2560**

|  |  |  |
| --- | --- | --- |
| **รายการที่สอบประเมินสมรรถนะ** | **คะแนนเต็ม** | **หมายเหตุ** |
| **1. ตำแหน่ง ยาม สังกัด สำนักงานปลัดองค์การบริหารส่วนตำบล**1. ทดสอบภาคปฏิบัติ 1.1 ทดสอบสมรรถนะทางร่างกาย  1.2 ทดสอบการใช้เครื่องมือเครื่องใช้ป้องกันภัย/ระงับภัย  1.3 ทดสอบการใช้วิทยุสื่อสารและเครื่องสื่อสาร หรือุปกรณ์อื่น ๆ  2. สอบภาคความเหมาะสมกับตำแหน่ง (สัมภาษณ์)  1.1 ความรู้เกี่ยวกับการปฏิบัติงานในหน้าที่ 1.2 คุณสมบัติส่วนบุคคล  -ความรู้/คุณวุฒิ/ประสบการณ์ทำงาน  -บุคลิกภาพ/การแต่งกาย  -ปฏิภาณ ไหวพริบ  -มนุษยสัมพันธ์/ทัศนคติ  | 15 15 1020 10 10 10 10 | -แต่งกายชุดวอร์ม |
| **รวม** | **100** |  |

 **สำเนาถูกต้อง**

 สุรัช หวันนุรัตน์

 (นายสุรัช หวันนุรัตน์)

 นักทรัพยากรบุคคลชำนาญการ

-9-

|  |  |  |
| --- | --- | --- |
| **รายการที่สอบประเมินสมรรถนะ** | **คะแนนเต็ม** | **หมายเหตุ** |
| **2. ตำแหน่ง คนงานประจำรถขยะ สังกัด กองช่าง**1. ทดสอบภาคปฏิบัติ 1.1 ทดสอบการยกและขนถังที่บรรจุขยะมูลฝอยบรรทุกใส่รถขยะ 1.2 ทดสอบการทำความสะอาดสถานที่ เก็บ กวาด ขยะ 1.3 ทดสอบการล้าง ทำความสะอาด บำรุงรักษารถบรรทุกขยะ2. สอบภาคความเหมาะสมกับตำแหน่ง (สัมภาษณ์)  1.1 ความรู้เกี่ยวกับการปฏิบัติงานในหน้าที่ 1.2 คุณสมบัติส่วนบุคคล  -ความรู้/คุณวุฒิ/ประสบการณ์ทำงาน  -บุคลิกภาพ/การแต่งกาย  -ปฏิภาณ ไหวพริบ  -มนุษยสัมพันธ์/ทัศนคติ  | 20 10 10 20 10 10 10 10 |  |
| **รวม** | **100** |  |